Diari Oficial de la Generalitat Valenciana


Sumari del DOGV 6579, del 03-08-2011 (2011/8409)

RESOLUCIÓ de 30 de juny de 2011, del director general de Producció Agrària, Ramaderia i Pesca, per la qual es modifica la Resolució de 20 de desembre de 2010, per la qual s'aprova el Pla Anual Zoosanitari de 2011 i es despleguen les mesures que conté.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6579

Data del DOGV
:   03-08-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8409


Data del document
:   30-06-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * caprí
    * porcí
    * caça
    * programa d'actuació
    * malaltia animal
    * ramat
    * boví
    * inspecció veterinària
    * equí
    * conill
    * avicultura
    * explotació agrària
    * apicultura
    * legislació veterinària
    * oví
    * aqüicultura

RESOLUCIÓ de 30 de juny de 2011, del director general de Producció Agrària, Ramaderia i Pesca, per la qual es modifica la Resolució de 20 de desembre de 2010, per la qual s'aprova el Pla Anual Zoosanitari de 2011 i es despleguen les mesures que conté. [2011/8409]  
En l'àmbit de les seues competències, la direcció general de Producció Agrària, va dictar la Resolució de 20 de desembre de 2010, per la qual s'aprova el Pla Anual Zoosanitari de 2011 i es despleguen les mesures que conté.  
Des de la publicació de la resolució esmentada en el Diari Oficial de la Comunitat Valenciana s'han promulgat les normes següents:  
- El Reial Decret 186/2011, de 18 de febrer, pel qual es regula la qualificació sanitària de les ramaderies i explotacions d'animals de toreig i el moviment dels animals que hi pertanyen, que deroga el Reial Decret 1939/2004, de 27 de setembre, pel qual es regula la qualificació sanitària de les ramaderies d'animals de toreig i el moviment dels animals que hi pertanyen.  
- El Reial Decret 599/2011, de 29 d'abril, pel qual s'establixen les bases del pla de vigilància sanitària del bestiar porcí, que deroga el Reial Decret 1186/2006, de 13 d'octubre, pel qual s'establixen les bases del pla de vigilància sanitària serològica del bestiar porcí, que inclou la pesta porcina africana, la pesta porcina clàssica i la malaltia vesicular.  
   
Com a conseqüència de les disposicions de la normativa esmentada, es fa necessària la modificació de la Resolució de 20 de desembre de 2010, per la qual s'aprova el Pla Anual Zoosanitari de 2011 i es despleguen les mesures que conté per al segon semestre de l'any 2011 i, per això, resolc:  
A) Afegir en l'apartat primer, punt B, apartat 1.8.9.8 el paràgraf següent:  
"Les explotacions de ramaderies de caps de toreig que no destinen animals de toreig a festejos taurins tradicionals (definits en l'article 2 del Reglament de Festejos Taurins Tradicionals a la Comunitat Valenciana aprovat, per mitjà del Decret 24/2007, de 23 febrer, del Consell) o que sí que n'hi destinen i se sacrifiquen immediatament després de l'esdeveniment, podran sol·licitar acollir-se a les disposicions del Reial Decret 186/2011, de 18 de febrer, pel qual es regula la qualificació sanitària de les ramaderies i explotacions d'animals de toreig i el moviment dels animals que hi pertanyen, sempre que complisquen les condicions que corresponguen en cada cas."  
B) El punt 3.2.1, «Revisions i controls serològics per a la vigilància de pesta porcina clàssica, pesta porcina africana i malaltia vesicular porcina", queda redactat de la manera següent:  
"3.2.1. Revisions i controls serològics per a la vigilància de pesta porcina clàssica, pesta porcina africana i malaltia vesicular porcina  
  
1. Revisions i controls serològics per a la vigilància de pesta porcina clàssica i pesta porcina africana  
La Unitat d'Anàlisi de Sanitat Animal realitzarà una revisió serològica anual sobre un nombre de reproductors que garantisca, amb un nivell de confiança del 95 per cent, la detecció de la presència de la malaltia si la seua taxa de prevalença és, com a mínim, del deu per cent en 12 explotacions seleccionades entre les mostres rebudes per a analitzar malaltia vesicular porcina de forma aleatòria i representativa.  
2. Revisions i controls serològics per a la vigilància de malaltia vesicular porcina   
1. Explotacions de selecció, de multiplicació, de porcs senglars o amb sistema extensiu, des de les quals s'efectuen moviments de porcs per a cria, i centres d'inseminació: es realitzarà un control serològic semestral sobre un nombre de reproductors que garantisca, amb un nivell de confiança del 95 per cent, la detecció de la presència de la malaltia si la seua taxa de prevalença és com a mínim del deu per cent; estos controls s'efectuaran preferentment cada vegada en animals diferents.  
2. Explotacions de producció (cicle tancat, producció de garrins, mixtes i extensives que donen lloc a moviments de porcs de producció cap a altres explotacions i escorxadors): es realitzarà un control serològic anual en els porcs de cria existents en l'explotació sobre un nombre de reproductors que garantisca, amb un nivell de confiança del 95 per cent, la detecció de la presència de la malaltia si la seua taxa de prevalença és com a mínim del deu per cent.  
3. Explotacions per a recria de reproductors i transició de reproductores primípares: es realitzarà un control serològic semestral sobre un nombre d'animals que garantisca, amb un nivell de confiança del 95 per cent, la detecció de la presència de la malaltia si la seua prevalença és com a mínim del deu per cent; estos controls s'efectuaran en animals representatius de totes les edats.  
4. Explotacions de porcs de producció únicament (engreix/engreixador): els animals hauran de procedir d'explotacions en què s'hagen realitzat a l'explotació d'origen els controls serològics periòdics dels punts anteriors.  
5. Moviments intracomunitaris: les explotacions que vulguen fer moviments intracomunitaris d'animals hauran de realitzar, a triar segons el cas, una de les actuacions següents:  
a) Les explotacions compreses en els supòsits 1, 2, 3 i 4: realitzar un control serològic sobre un nombre d'animals de cada partida que garantisca, amb un nivell de confiança del 95 per cent, la detecció de la presència de la malaltia si la seua prevalença és com a mínim del 10 per cent. En este cas, la partida haurà de ser identificada de manera adequada per a garantir que únicament es moga el lot d'animals que haja sigut objecte de mostratge.  
b) Les explotacions compreses en els supòsits 2 i 4: en el cas de moviment d'animals amb destinació al seu sacrifici immediat en escorxador, realitzar controls serològics quadrimestrals a l'explotació d'origen del moviment de manera que es garantisca, amb un nivell de confiança del 95 per cent, la detecció de la presència de la malaltia si la seua prevalença és com a mínim del 10 per cent. En el cas que el sistema de producció siga «tot dins - tot fora", el control serològic es realitzarà abans de l'eixida dels animals que en eixe moment es troben en l'explotació, sobre un nombre que garantisca, amb un nivell de confiança del 95 per cent, la detecció de la presència de la malaltia si la seua prevalença és com a mínim del 10 per cent.  
  
c) Les explotacions compreses en el supòsit 2: en el cas de moviment d'animals de producció cap a altres explotacions per a engreix, realitzar controls serològics quadrimestrals a l'explotació d'origen del moviment de manera que es garantisca, amb un nivell de confiança del 95 per cent, la detecció de la presència de la malaltia si la seua prevalença és com a mínim del 10 per cent."  
Contra esta resolució, que no posa fi a la via administrativa, es pot interposar un recurs d'alçada davant del secretari autonòmic d'Agricultura, Pesca, Alimentació i Aigua, en el termini d'un mes comptador des de l'endemà de la notificació o publicació, de conformitat amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de juny de 2011.- El director general de Producció Agrària, Ramaderia i Pesca: Manuel Lainez Andres.